સરહદી થરાદ-વાવ પંથકમાં ખેડૂતોને સિંચાઈ અર્થે પાણી મળી રહે માટે સરકારે અબજો રૃપિયાના ખર્ચે નર્મદા કેનાલો નાખવામાં આવી છે પરંતુ કેનાલ મારફતે પાણી અનિયમિત તેમજ બિલકુલ મળતું ન હોવાથી ખેડૂતો ત્રાહિમામ્ પોકારી ઊઠતા ગત રોજ થરાદના ભોરોલ સહિત વાવ તાલુકાના ચુંવા-ઉચવા ગંભીરપુરા સહિત ચારડા ગામના મળી કુલ ૩૦૦થી વધુ ખેડૂતો થરાદ નર્મદા વિભાગની કચેરીએ ધસી આવી પાણી મેળવવા ખેડૂતોએ ધારદાર રજૂઆત કરતા નર્મદા વિભાગના અધિકારીઓમાં ભય ફેલાતા થરાદ પોલીસને બોલાવતા થરાદ પોલીસે મામલો થાળે પાડયો હતો.